kardosdrur/scandi-wiki huggingface dataset:
Ken Fagerberg

Ken Fagerberg (født 9. januar 1989) er en svensk fodboldspiller, der spiller for TB Tvøroyri som angriber.

Karriere 
Fagerberg startede med at spille ungdomsfodbold i Lindholmens BK. I 2007 kom han på Örgryte IS førstehold, hvor han i første sæson scorede 12 mål. I 2008 blev Fagerberg købt at den danske klub FC Midtjylland for et stort millionbeløb. Han oplevede aldrig den store succes i FC Midtjylland, og i sommeren 2011 skrev han kontrakt med AC Horsens gældende fra 1. januar 2012. På dette tidspunkt var Fagerberg fri af kontrakten med midtjyderne.. I den resterende del af sin kontrakt med FC Midtjylland var Fagerberg udlejet til Viborg FF i den danske 1. division.

Viborg FF (2014)
I januar 2014 blev Fagerberg solgt fra AC Horsens til Viborg FF. Her fik han en 2 ½ årig aftale frem til sommeren 2016.

Vendsyssel FF 
Den 27. juni 2014 skrev Ken under på en kontrakt med 1. divisions holdet Vendsyssel FF.

07 Vestur 
Den 21. november 2016 skrev Ken under på en 2-årig kontrakt med den færøske klub 07 Vestur, der var nyoprykkede i den bedste færøske division.

TB Tvøroyri 
Efter sommerpausen 2019 skiftede Ken til TB Tvøroyri, der er Færøernes ældste fodboldklub og spiller Færøernes bedste række. Han har også kontrakt for 2020.

Referencer

Eksterne henvisninger 

Fodboldspillere fra Sverige
Fodboldspillere fra Örgryte IS
Fodboldspillere fra FC Midtjylland
Fodboldspillere fra Viborg FF
Fodboldspillere fra AC Horsens
Fodboldspillere fra TB Tvøroyri
Carpathian Forest

Carpathian Forest er et norsk black metal-band dannet af Roger "Nattefrost" Rasmussen og Johnny Nordavind i 1990.

Bandets tekster omhandler temaer såsom satanisme, ondskab, anti-kristendom, sadisme og selvmord.

Diskografi

Demoer 
 1992: Bloodlust & Perversion
 1993: Journey through the Cold Moors of Svarttjern

Studiealbum 
 1995: Through Chasm, Caves and Titan Woods
 1998: Black Shining Leather 
 2000: Strange Old Brew
 2001: Morbid Fascination of Death 
 2003: Defending the Throne of Evil
 2006: Fuck You All!!!!

Opsamlingsalbum 
 1997: Bloodlust and Perversion 
 2002: We're Going to Hell for This
 2004: We're Going to Hollywood for This – Live Perversions (videoudgivelse)
 2004: Skjend Hans Lik

Medlemmer 
 "Hellcommander" Nattefrost (Roger Rasmussen) – Vokal, guitar, bas, produktion (1990-)
 Vrangsinn -Støttevokal, bas, guitar, keyboards, produktion og miksing (1999-)
 Tchort (Terje Vik Schei) – Fuitar, bas (1999-)
 Anders Kobro – Trommer (1999-)
 Blood Pervertor (Goran Boman) – Guitar (2003-)

Tidligere medlemmer 
 Johnny Nordavind – Vokal, guitar, bas, keyboard (1990-2000)

Eksterne henvisninger 
 Officiel hjemmeside
 
 Carpathian Forest på Rockdetector

Black metal-grupper
Metalgrupper fra Norge
Musikgrupper fra 1990
Ghost Reveries

Ghost Reveries er det svenske progressive metalband Opeths ottende studiealbum. Det blev indspillet i Fascination Street Studios i Örebro i perioden 15. marts til 1. juni 2005. Det er det første Opethalbum med Per Wiberg som fast medlem. Pladen er et konceptalbum. Sangen Isolation Years passer dog ikke ind i historien, men Mikael Åkerfeldt valgte alligevel at tage den med.

Spor

Eksterne henvisninger 
 

Album fra 2005
Opeth-album
The Trilogie - Three Journeyes Through the Norwegian Netherworlde

The Trilogie – Three Journeyes Through the Norwegian Netherworlde, somme tider forkortet til The Trilogie, er et bokssæt fra det norske black metal/avantgarde-band Ulver. Det er begrænset til 2000 eksemplarer på verdensplan og indeholder billed-lp'er af deres tre førte studiealbum, som tilsammen er bandets black metal-fase.

Eksterne henvisninger 
 

Ulver-album
Bokssæt
Opsamlingsalbum fra 1997
Brunvandet sø

Naturtypen Brunvandede vandområder er sjælden i Danmark, men forekommer hist og her. Til trods for at vandet er brunt er det meget rent, og en meget lav forekomst af næringsstoffer og affaldsstoffer er et vigtigt karaktertræk. Vandet er typisk let til noget surt, og der forekommer derfor en række vandplanter, som er sjældne og ikke forekommer andre steder, f.eks. Tvepibet Lobelie, Brasenføde og Sylblad.

I brunvandede søer kan forekomme Hængesæk eller forstadier til Højmose i form af en flydende pude af tørvemos med mange af de planter der hører til den egentlige højmoseflade.

Brunvandet sø er en betegnelse for en naturtype i Natura 2000-netværket, med nummeret 3160.

Geografisk fordeling 

Brunvandede søer forekommer f.eks. i Gribskov og Rold Skov (f.eks. Mossø).

Eksterne henvisninger 

 Søer og vandløb på novana.au.dk
 3160 Brunvandede søer og vandhuller  Habitatbeskrivelser, årgang 2016 side 19 (Miljøstyrelsen)
 Danske Naturtyper i det europæiske NATURA 2000 netværk , 

Naturtyper i Danmark
Forebyggende Krig

Forebyggende Krig er en single fra det norske black metal-band Darkthrone, udgivet i 2006. Den blev begrænset til 2000 eksemplarer og var eksklusivt tilgængelig online. Singlen indeholder en coverversion af sangen "Bad Attitude" af punkbandet Testors.

Spor 
 "Forebyggende Krig" – 3:41
 "Bad Attitude" (Testors-cover) – 1:42

Musikere 
 Nocturno Culto – El-guitar, bas, vokal, støttevokal på "Bad Attitude".
 Fenriz – Trommer, vokal på "Bad Attitude", støttevokal på "Forebyggende Krig".

Singler fra 2006
Darkthrone-album
Gert Tinggaard Svendsen

Gert Tinggaard Svendsen (født 31. august 1963 i Holstebro) er en dansk professor i offentlig politik og har en ph.d.-grad i Økonomi samt en kandidatgrad i politologi. Han er tilknyttet Institut for statskundskab ved Aarhus Universitet og underviser på bachelor- og kandidatniveauet såvel som i ph.d.-kurser. Tidligere har han været ansat på Aarhus School of Business som adjunkt og lektor.

Ved siden af undervisningen forsker Svendsen i bl.a. social kapital, hvor han er formand for et projekt kaldet SoCap, der er finansieret af blandt andre Verdensbanken med henblik på at kunne bekæmpe fattigdom i u-landene. Derudover forsker Svendsen inden for blandt andet public choice-teori, lobbyisme og klimapolitik.

I år 2016 blev Gert Tinggard Svendsen slået til ridder af Dannebrog, da han blev tildelt ridderkorset af Dannebrogordenen, for sin forskning indenfor social tillid.

Referencer

Eksterne henvisninger 
 Personlig hjemmeside 

Ansatte ved Aarhus Universitet
Politologer fra Danmark
Økonomer fra Danmark
Personer fra Holstebro
Still Day Beneath the Sun

"Still Day Beneath the Sun" er en limited edition 7" vinyl-single fra det svenske metalband Opeth, udgivet af Robotic Empire Records. Før udgivelsen af singlen havde det kun været muligt at skaffe dens to spor på en importeret version af albummet Blackwater Park. Begge sangene er musikalsk meget lig, hvad der høres på albummet Damnation; og en af grundene til udgivelsen af singlen var også at gøre reklame for Damnation, som blev udgivet omtrent to måneder senere.

Singlen findes i tre versioner:
 Sort vinyl, begrænset til 1,092 eksemplarer.
 Grå vinyl, begrænset til 150 eksemplarer.
 Testudgivelse, begrænset til 24 eksemplarer.

Spor
 "Still Day Beneath the Sun" – 4:34
 "Patterns in the Ivy II" – 4:11

Opethsingler
Singler fra 2003
Jan Tollius

Jan Tollius, også kendt som Joannes Tollius eller Tollio, (født ca. 1550 i Amersfoort, død 1603? i København) var en nederlandsk komponist og kontrapunktiker.

Tollius beklædte stillingen som kirkekapelmester først i sin fødeby, senere i Assisi, samt var i Rom og Padova. 1601-03 var han sanger ved Christian IV's hofkapel i København, hvor han sandsynligvis døde.

Af hans kompositioner, motetter og madrigaler, er en samling seks-stemmige madrigaler på ny udgivet af Foreningen for Nord-Nederlands Musikhistorie

Litteratur 
 Angul Hammerich: Musiken ved Christian den Fjerdes Hof. Et Bidrag til dansk Musikhistorie. Kjøbenhavn 1892.
  Opslag af professor Angul Hammerich

Komponister fra Nederlandene
Franciskanere
Kongelige kapelmusici fra Danmark
Army of Georgia

Army of Georgia var en amerikansk armé, som udgjorde den venstre fløj af generalmajor William T. Shermans armegruppe under Shermans march mod havet og Carolina-kampagnen i den amerikanske borgerkrig.

Historie 
Under Shermans Atlanta kampagne i 1864 bestod hans armegruppe af Army of the Tennessee, Army of the Cumberland og Army of the Ohio. Efter Atlantas fald i september sendte Sherman Army of the Ohio og 4. Korps fra Army of the Cumberland nordpå for at tage sig af resterne af generalløjtnant John Bell Hoods Army of Tennessee. Derpå dannede han Army of Georgia i november ved at slå det resterende 14. Korps fra Army of the Cumberland sammen med 20. Korps. Den nye armé blev underlagt generalmajor Henry Warner Slocum fra 20. Korps og gjorde herefter tjeneste som en af to fløje i Shermans march mod havet. Army of the Tennessee, der bestod af 15. og 17. Korps under kommando af generalmajor Oliver O. Howard udgjorde den anden fløj. Army of Georgia var kun involveret i mindre kampe under fremrykningen til havet, men var senere involveret i Slaget ved Averasborough og udførte hovedparten af kampen i slaget ved Bentonville.

Kommanderende general 

 Generalmajor Henry Warner Slocum (November 1864 – april 1865)

Større slag og felttog 
 Atlanta kampagnen
 Shermans march mod havet
 Carolina-kampagnen
 Slaget ved Averasborough
 Slaget ved Bentonville
 Den store tropperevy

Referencer 
 Army of Georgia hjemmeside

Amerikanske borgerkrig
Angelicum

Det pavelige universitet Sankt Thomas Aquinas (lat.: Pontificia Studiorum Universitas a Sancto Thoma Aquinate in Urbe), kaldet Angelicum, er et universitet i Rom.

Eksterne henvisninger 

 Det pavelige universitet Sankt Thomas Aquinas (Angelicum)   
 Angelicum University Press  
 Angelicum Newsletter Blog  
 AngelicumSTOQ (Science, Theology and the Ontological Quest)

Fodnoter 

Pavelige universiteter
Dominikanerordenen
Universiteter i Italien
Rom
Etableret i 1580
A Matter of Life and Death

A Matter Of Life And Death er det fjortende studiealbum fra Iron Maiden. Albummet blev udgivet 25. august 2006 i Italien og Finland, 28. august 2006 i resten af verden og 5. september 2006 i USA, Canada og Japan.

Numre 
 Different World (Smith/Harris) – 4:17
 These Colours Don't Run (Smith/Harris/Dickinson) – 6:52
 Brighter Than a Thousand Suns (Smith/Harris/Dickinson) – 8:44
 The Pilgrim (Gers/Harris) – 5:07
 The Longest Day (Smith/Harris/Dickinson) – 7:48
 Out of the Shadows (Dickinson/Harris) – 5:36
 The Reincarnation of Benjamin Breeg (Murray/Harris) – 7:21
 For the Greater Good of God (Harris) – 9:24
 Lord of Light (Smith/Harris/Dickinson) – 7:23
 The Legacy (Gers/Harris) – 9:20

Iron Maiden-album
Album fra 2006
Kontra-spionage

Kontra-spionage (Engelsk: Marie Galante) er en amerikansk thriller fra 1934 med Spencer Tracy i hovedrollen. Filmen er instrueret af Henry King og har manuskript af Reginald Berkeley efter en fransk musical af Jacques Deval.

Eksterne Henvisninger 

Amerikanske film fra 1934
Thrillerfilm fra USA
Ilias Nielsen

Ilias Sivori Nielsen (født 18. marts 1989) er en dansk floorballspiller, der spiller for Brønderslev Hot Shots.

Karriere 
Nielsen har spillet for Hafnia FC fra barns ben til klubskiftet til Hot Shots i sæsonen 08/09. Han var den helt store stjerne da Hafnia slog Hot Shots i DM-finalen for sæsonen 07/08 og blev efter finalen kåret til årets spiller i Danmark 2007/08, samt udtaget til årets hold. Han var dermed den yngste spiller nogensinde, der har formået at blive årets spiller i Danmark i en alder af bare 19 år og 33 dage. 

Nielsen slog igennem på Hafnias førstehold allerede som 15-årig. Han har spillet to VM for U-19 landshold. Senest i november måned 2007, da han var anfører, da Danmark vandt B-VM i Schweiz. Her blev han, i øvrigt ligesom sin nye holdkammerat Claus Nisbeth, udtaget til VM's All-Star hold. Ved VM for U-19 landshold i 2005 blev han i en alder af bare 16 år, topscorer for Danmark. 

Ilias Sivori Nielsen har lavet en kontrakt med Hot Shots på 1+1 år, og vil spille i trøje nummer 21.

I 2008/2009 taber Ilias Nilsen både pokalfinale 12-8 til sin Bandomsklub Hafina og DM-finale med 5-1 til Rødovre.
- På Trods af det kommer han på årets hold.
Ilias vælger dog ikke at forlænge sin kontrakt med Hot shots og står nu pt. uden kontrakt.

Floorballspillere fra Danmark
Finlandia

Finlandia opus 26 er et symfonisk digt af den finske komponist Jean Sibelius. Den første version blev skrevet i 1899.

Kompositioner
Finlandia (flertydig)

Finlandia er Finlands navn på latin, men kan ellers henvise til flere artikler:
 Finlandia – komposition af Jean Sibelius
 Finlandia (vodka) – en finsk vodka
 Finlandiahuset – et koncerthus i Helsinki
 Finlandia-prisen – en finsk litteraturpris
 Finlandia (dokumentarfilm) - en dansk naturfilm fra 1973 instrueret af Aksel Hald-Christensen.
Surimi

Surimi (japansk: すり身) sælges i Danmark og i vesten generelt under navnet crab sticks, crab fish "krab" og lignende. Det bruges i stedet for krabbekød i fx skaldyrssalater og på pizzaer. Det sælges som lyserøde eller orangerøde stave/stykker med et hvidt indre. I udseende, lugt og konsistens minder det meget om fast krabbekød, men det har intet med krabbe eller skaldyr at gøre. 
Det er en fiskepuré som har været igennem en omfattende industriproces med tilsætning af både smagsstoffer, stabilisatorer og farve. Fisken er typisk (lys)sej (Theragra chalcogramma) (Pacific Ocean) eller kulmule.

Produktet er oprindeligt japansk, og den industrialiserede form for surimi blev udviklet i 1960 på Japans Hokkaido Fisheries. 
Det består ifølge de amerikanske fødevaremyndigheder (USDA) af 76 % vand, 15 % protein, 6,8 % kulhydrat, 0,9 % fedt heraf 0,03 % kolesterol. 

Under produktionen udvaskes fiskekødet fra de hvide, fedtfattige fisk, så al smag forsvinder, og der kun er en blød formbar gelatine tilbage. Herefter tilsættes stivelse, æggehvide, salt, vegetabilsk olie, sorbitol, sukker, soya-protein, stabilisatorer (fx transglutaminase), kunstige smagsstoffer og smagsforstærkere. 

Ud over kulmule og lyssej kan sværdfisk, torsk, og hajkød bruges i produktet. Det er betydeligt billigere end krabbekød og bruges hyppigt. I Asien sælges produktet som det, det er, og bruges som ingrediens i madlavning. Det er blandt hovedingredienserne i japanske fiskekager Kamaboko. 
Surimi er også hovedingrediens i sushi-typen California roll.

Kilder 
 The Making of Surimi (japansk, illustreret)

Fødevarer
Mad fra Japan
Smagsforstærkere
Flores (Indonesien)

Flores er en af de små sundaøer, som er en del af Indonesien. Øens areal er på cirka 14.300 km². Man regner med, at befolkningen er omkring 1,5 millioner mennesker. Den største by på Flores er Maumere, som også er centrum for den meste handel på øen. 

Navnet Flores kommer fra portugisisk og betyder blomst. Portugisernes missionærer var på øen i 1600-tallet og gav øen navn. Der er vild natur på Flores og blandt andet komodovaranen findes på øen.

I 2003 blev der på øen fundet rester af en fortidig menneskeart, Floresmennesket.

Eksterne henvisninger 

 "Flores Man"  på Nature.com

Øer i Indonesien
Jean-Alain Boumsong

Jean-Alain Boumsong (født 14. december 1979 i Douala, Cameroun) er en fransk tidligere fodboldspiller.

Klubkarriere 
Boumsongs seniorkarriere startede i Le Havre AC, hvor han spillede frem til år 2000, hvor han skiftede til den etablerede Ligue 1-klub AJ Auxerre. Efter at have etableret sig i klubben, og samtidig opnået debut på det franske landshold, blev han i 2004 solgt til den skotske storklub Rangers FC.

Efter en enkelt succesfuld sæson i skotsk fodbold blev Boumsong solgt videre til den engelske Premier League, hvor han den følgende sæson tørnede ud for Newcastle United. Allerede året efter blev han dog solgt videre til Juventus F.C., der netop på grund af en korruptionsskandale var blevet tvangsnedrykket til Serie B. Her spillede han i to sæsoner og var med til at sikre klubben tilbagevenden til Serie A allerede året efter, samt kvalifikation til Champions League.

I januar 2008 flyttede Boumsong tilbage til Frankrig, hvor han skrev en tre et halvt år lang kontrakt med de mangedobbelte mestre Olympique Lyon. Her var han tilknyttet frem til juli 2010, hvor han flyttede til græske Panathinaikos.

Landshold 
Boumsong debuterede for Frankrigs fodboldlandshold den 20. juni 2003 i en kamp mod Japan. Siden har han været en del af den franske trup til både EM i 2004 i Portugal, VM i 2006 i Tyskland, samt EM i 2008 i Østrig og Schweiz.

Titler 
Skotsk Premier League
 2005 med Rangers FC

Serie B
 2007 med Juventus

Ligue 1
 2008 med Olympique Lyon

Coupe de France
 2003 med AJ Auxerre og 2008 med Olympique Lyon.

Eksterne henvisninger 

Fodboldspillere fra Frankrig
Fodboldspillere fra Le Havre AC
Fodboldspillere fra AJ Auxerre
Fodboldspillere fra Rangers F.C.
Fodboldspillere fra Newcastle United F.C.
Fodboldspillere fra Juventus F.C.
Fodboldspillere fra Olympique Lyon
Fodboldspillere fra Panathinaikos
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Christophe Dupouey

Christophe Dupouey (født 8. august 1968i Tarbes, død 4. februar 2009 samme sted) var en fransk cykelrytter.

Christophe Dupouey kørte offroad-discipliner og blev kendt i 1989 i cykelcross, hvor han opnåede en andenplads ved VM i disciplinen. Han opnåede også flere gode resultater på mountainbike, hvor han nåede toppen i 1998 med et verdensmesterskab i cross country.

Senere blev han i 2003 fanget i dopingfælden, hvilket kostede ham både karantæne og en betinget fængselsdom på tre måneder. Han begik selvmord i 2009.

Eksterne henvisninger 

Mandlige cykelryttere fra Frankrig
Personer der har begået selvmord
RTÉ One

RTÉ One er Irlands ældste og mest sete tv-kanal.

Tv-kanaler
Tv i Irland
Etableret i 1961
Copenhagen Fashion Week

Copenhagen Fashion Week er en modeuge, der afholdes to gange årligt i København. Copenhagen Fashion Week består af en "Market Week" med tre store messer CIFF i Bella Center, Revolver i Øksnehallen og Gallery Studio.

Programmet er udarbejdet i samarbejde mellem Danish Fashion Institute og Københavns City Center og går under navnet Copenhagen Fashion Festival.

Den første modemesse blev afholdt i 1968 arrangeret af Bella Center, herefter kom andre messer til. I dag finder arrangementet sted i februar og august, og er Nordeuropas største mode-event med en market week, der præsenterer over 1.600 udstillende og 2.800 mærkevarekollektioner. I løbet af Copenhagen Fashion Week er der 40-45 modeshows, events, receptioner, showrooms og begivenheder.

Copenhagen Fashion Week arrangeres af selskabet Copenhagen Fashion Week (under Danish Fashion Institute) samt de tre messer. Blandt de modehuse, der har markeret sig i Copenhagen Fashion Week er fx Bruuns Bazaar, By Malene Birger, Munthe plus Simonsen, Baum und Pferdgarten, Peter Jensen, Henrik Vibskov og Day Birger et Mikkelsen.
For første gang nogensinde stiller Copenhagen Fashion Week 2023 krav til deltagende modebrands om bæredygtighed.

Eksterne henvisninger 
 Copenhagen Fashion Week's hjemmeside

Mode
Begivenheder i Danmark
Kultur i København
Etableret i 1968
Vestbyen (Vejle)

Vestbyen er en bydel i Vejle og er byens historiske arbejderkvarter.

Bydelen afgrænses af omløbsåen mod øst, af Jellingvej mod nord og af Sønderåen mod syd.

Bydelen voksede i starten af det 20. århundrede op omkring de store arbejdspladser, De Danske Bomuldspinderier, Vejle Dampvæveri og C. M. Hess Jernstøberi.
I perioden 1906-1925 tredobledes bydelens indbyggerantal.

Vestbyen i litteraturen 
Forfatteren Ulrik Gräs, der voksede op i Svendsgade i 1940erne, har skildret livet i arbejderkvarteret i romanen "Boulevardparken" fra 1973.

Inge Lis Ølgaard beskriver i sin bog "Ingen kære mor" fra 2003 hverdagslivet for Lea og hendes 10 søskende og deres opvækst i det fattige hjem på Sofievej.

Eksterne henvisninger 
 Film: "Vestbyen for altid" 

Bydele i Vejle
Sidney Govou

Sidney Govou (født 27. juli 1979 i Le Puy-en-Velay, Frankrig) er en fransk tidligere fodboldspiller. Han spillede mange år for Olympique Lyon i sit hjemland, og også for Panathinaikos samt Évian. Med Lyon vandt han, mellem 2002 og 2008, syv mesterskaber i træk.

Landshold 
Govou debuterede for det franske landshold den 21. august 2002 i en kamp mod Tunesien. Siden da har han været en del af det franske hold der vandt Confederations Cup i 2003, samt trupperne til EM i 2004, VM i 2006, EM i 2008 og VM i 2010. Govou nåede i alt 49 landskampe og 10 mål.

Titler 

Ligue 1
 2002, 2003, 2004, 2005, 2006, 2007 og 2008 med Olympique Lyon

Coupe de France
 2008 med Olympique Lyon 

Confederations Cup
 2003 med Frankrig

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra Panathinaikos
Fodboldspillere fra Evian Thonon Gaillard F.C.
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Krudttårnet (flertydig)

Krudttårnet har flere betydninger:
 Krudttårn - et krudtmagasin
 Krudttårnet – en del af en gammel befæstning i Frederikshavn
 Krudttårnet (Fredericia) - ældste militære bygning i Fredericia
 Krudttårnet (Prag) – et gotisk tårn i Prag i Tjekkiet
 Krudttårnet (Riga) – et middelalderligt tårn i Riga i Letland
 Kridttårnet - et tidligere fyrtårn i København
Vejby

Vejby har flere betydninger:

 Vejby (bytype) – en type by
 Vejbyer i Danmark – om vejbyer i Danmark
 Vejby (Gribskov Kommune) – en bebyggelse og et ejerlav i Vejby Sogn, Gribskov Kommune
 Vejby (Hjørring Kommune) – en bebyggelse og et ejerlav i Vejby Sogn, Hjørring Kommune
 Vejby (Skive Kommune) – en bebyggelse og et ejerlav i Vejby Sogn, Skive Kommune
 Se også
 Vejby Kirke – navnet på flere kirker i Danmark.
 Vejby Sogn – navnet på flere sogne i Danmark.
Caldwell (New Jersey)

Caldwell er et borough i det nordvestlige Essex County i New Jersey, cirka 16 mil udenfor New York. I 2000 boede der 7.584 mennesker i byen.

Grover Cleveland, den 22. og 24. amerikanske præsident, og eneste præsident til at tjene to separate perioder, blev født i Caldwell 18. marts 1837. Hans far, Rev. Richard Cleveland, var præst for den Første Presbyterianske Kirke. Grover Clevelands fødested — kirkens tidligere præstebolig — er nu et museum for offentligheden.

Kendte bysbørn 
Blandt kendte personligheder som bor eller har boet i Caldwell er:
 Alfred M. Best (1876-1958), aktuar som grundlagde A. M. Best Company, Inc. i 1899.
 Grover Cleveland (1837-1908), 22. og 24. amerikanske præsident.
 Frank Handlen (1916-), kunstner.
 Kareem McKenzie (1979-), offensiv angriber for NFL's New York Giants.
 Stuart Rabner (1960-), højesteretsdommer i New Jersey's højesteret.

Fodnoter

Eksterne henvisninger 
 Borough of Caldwell
 Caldwell-West Caldwell Public Schools
 CaldwellNJ.com
 Caldwell Community Center 
 Caldwell College

New Jerseys geografi
Boroughs i USA
François Clerc

François Clerc (født 18. april 1983 i Bourg-en-Bresse, Frankrig) er en fransk fodboldspiller, der spiller i Gazélec Ajaccio. Tidligere har han spillet for blandt andet Lyon, Nice og Saint-Étienne. Med Lyon vandt han hele fem franske mesterskaber.

Landshold 
Clerc debuterede for det franske landshold den 11. oktober 2006 i en kamp mod Færøerne. Han var efterfølgende en del af den franske trup til EM i 2008 i Østrig og Schweiz. Han spillede i sin tid som landsholdspiller (2006-2008) 13 landskampe og scorede ingen mål.

Titler 

Ligue 1
 2003, 2004, 2006, 2007 og 2008 med Olympique Lyon

Coupe de France
 2008 med Olympique Lyon

Eksterne henvisninger 

Fodboldspillere fra Frankrig
Deltagere ved det europæiske mesterskab i fodbold 2008
Fodboldspillere fra Olympique Lyon
Fodboldspillere fra Toulouse FC
Fodboldspillere fra OGC Nice
Fodboldspillere fra AS Saint-Étienne